Let the beat come true

Let the beat come true je druhý štúdiový album producenta a DJa Grimasa vydaný pod labelom BeatBan 31. mája 2010. Keďže ide o producentský album, o všetky hudobné produkcie sa postaral Grimaso a ako hostia sa na albume objavili H16, Rytmus, Suvereno, Evidence, Rasco, Tom Malar, Nironic, Young De a iní.

Album bol pokrstený 5. júna 2010 v Ružomberku na dvojkrste, kde bol pokrstený aj Suverenov album Král vs Joker.

 Pozadie vzniku a nahrávanie 
Prvé informácie o Grimasovom druhom producentskom albume sa dostali do médii ešte v roku 2009. Hovorilo sa o vydaní na konci roka 2009. Na začiatku roka 2010 Grimaso informoval médiá, že album bude vydaný okolo mája-apríla 2010. Album mal pôvodne obsahovať iba hostí mimo Slovenska, ale v apríli povedal v rozhovore, že album bude obsahovať amerických rapperov Evidence, Young De, Rascoe, anglickú skupinu SAS, spolupráce s ľuďmi z Francúzska a Španielska a aj hostí zo Slovenska - rappera Suverena zo skupiny 2H+, ktorý sa na albume objavil v dvoch skladbách.  Okrem neho sa na albume zo Slovenska objavili H16, Rytmus a český rapper Hugo Toxxx. Na albume sa mal objaviť aj Snoop Dogg, ale poslal acapellu, ktorú už použil na inom mixtape, tak Grimaso to nakoniec nepoužil, lebo mu to neprišlo exkluzívne. Label BeatBan riešil cez skupinu S.A.S ešte rappera Jae Millza, ale nakoniec sa to odložilo.

Všetky skladby produkoval a aranžoval Grimaso, o výkonnú produkciu sa postaral Grimaso, Michal Švihra a Daniela Grečnerová. O mixáž a mastering sa postaral DJ Jazzy, okrem skladby "Alibi", ktorú mixoval a mastroval Marek Šurin.

 Kompozícia 
 Hudobná štruktúra 
Po debutovom albume Kto dá viac, ktorý predstavoval v tom čase typický Grimasov štýl produkcii, Let the beat come true znie rôznorodejšie, na albume sú zastúpené rôzne štýly hip-hopu a R&B, od klasických hip-hopových samplovaných vecí ("Music is my life", "Hip hop ide hore" alebo "Movement"), cez elektronickejšie ("Get low", "Skener", "Really Real" alebo "Bůh"), až po popovejšie ladené R&B ("Closer to you", "Tell me" alebo "Alibi") s hosťujúcimi spevákmi.

 Lyrika a prejav 
Témy na albume nie sú veľmi rôznorodé, aj napriek tomu, že skoro na každej skladbe sa nachádza iný rapper alebo spevák. Albumu dominujú skladby s prvkami reprezentačného rapu ("Get low", "Hip hop ide hore", "Really real", "Bůh" alebo "Do it big"), ďalšie témy zahrňujú hudbu samotnú ("Music is my life", "Hip hop international"), pre H16 typická motivačná skladba "V tvojej hlave", párty ("Skener") a aj lovesongy ("Alibi", "Closer to you"). Prejavom na albume vyniká skladba "Hip hop ide hore" s Rytmusovym spievaným refrénom a tiež skladba "Bůh" s hosťujúcim Hugo Toxxxom, kde spieva cez autotune, pričom paradoxne kritizuje umelcov, ktorí sa "zapredali" a miesto rapu začali robiť pop.

 Single a videoklipy 
Pilotný dvojklip bol urobený na skladby "Get Low" s účasťou rappera Mayhema z anglickej skupiny SAS a skladbu "Skener" od slovenského rappera Suverena. Rapper Mega, druhý člen SAS, mal byť tiež vo videoklipe, ale kvôli jeho incidentu s políciou sa nezúčastnil nakrúčania videa. Klip bol dokonečený a zverejnený 25. mája.

Druhý klip sa natáčal ku skladbe "Hip Hop ide hore" s Rytmusom (v klipovej verzii uvádzaná aj ako "Monopol"), začiatkom júna boli na internete zverejnené videá z nakrúcania. Klip mal premiéru 18. júna na Rytmusovej facebook stránke. O jeho realizáciu sa postarali Imagine Vision a v klipe sa okrem Grimasa a Rytmusa objavil aj producent Billy Hollywood a český rapper David Steel.

Ako tretí videoklip bolo nízkorozpočtové video k skladbe "Bůh" s Hugo Toxxxom, prevažne so zábermi z koncertov, a štvrté video bolo urobené k skladbe "V tvojej hlave" s H16. Štvrtý klip mal premiéru 28. novembra 2010 na Grimasovej facebook stránke a na oficiálnom youtube kanáli vydavateľstva BeatBan malo v júni 2012 viac ako 640 000 prehratí.

 Zoznam skladieb 
Zoznam skladieb bol zverejnený na stránke 90bpm.sk.
#		Názov	ProducentHosťDĺžkaPoznámka1„Intro“Grimaso0:572„Music is my life“GrimasoNironic3:113„Get low“GrimasoS.A.S3:374„V tvojej hlave“GrimasoH163:255„Hip hop ide hore“GrimasoRytmus3:186„Money money get it get it“GrimasoYoung De3:567„Really real“GrimasoMeloe Melodic3:298„Movement“ GrimasoEvidence, S.A.S & Stephano Moses5:219„Bůh“GrimasoHugo Toxxx3:2310„Alibi“GrimasoSuvereno & Dominika Mirgová3:1511„Tell me“GrimasoGigi Gabor4:2412„Do it big“GrimasoAffiliated Soldierz4:1013„Forbidden“GrimasoRasco & ZPU3:11014„Mantra – skit“Grimaso0:4915„Skener“GrimasoSuvereno3:3216„Hip hop international“GrimasoKAF3:0117„Closer to you“GrimasoTom Malar & Nironic4:0618„Get low (remix)“GrimasoS.A.S3:38
 Výroba albumu 
 Michal "Grimaso" Mikuš - hudobná produkcia, výkonná produkcia, aranž
 Eric "Nironic" Cherryhill - rap
 Sean "Mega" Williams - rap
 Melvyn "Mayhem" Williams - rap
 Branislav "Otecko" Korec - rap
 Michal "Majk Spirit" Dušička - rap
 Patrik "Rytmus" Vrbovský - rap, spev
 Demerick "Young De" Shelton - rap
 Melvon "Meloe Melodic" George - rap
 Micheal "Evidence" Perretta - rap
 Stephano Moses - spev
 Ján "Hugo Toxx" Daněk - rap, spev
 Lukáš "Suvereno" Lacko - rap
 Dominika Mirgová - spev
 Gigi Gabor - spev, rap
 Wilbert Cormier III - rap
 Jason Sean Cormier - rap
 Keida "Rasco" Brewer - rap
 Juan Francisco Prieto "ZPU" Sánchez - rap
 Joel Treport - rap
 Fabien Thesee - rap
 Tom Malár - spev
 DJ Jazzy - mixáž, mastering
 Marek "DeLa Creame" Šurin - mixáž, mastering
 Michal Švihra - výkonná produkcia
 Daniela Grečnerová - výkonná produkcia
 Losos & Phacka - fotografie
 design.freevision.sk - dizajn obalu

 Referencie 

Kategória:Hudobné albumy z 2010
Kategória:Albumy Grimasa